ai4bharat/Pralekha huggingface dataset:
நிதி அமைச்சகம்
தமிழ்நாட்டில் உள்ள 2 தொழில் குழுமங்களில் வருமான வரித்துறை சோதனை
தமிழ்நாட்டில் கட்டுமான ஒப்பந்ததாரர், ரியல்எஸ்டேட், மற்றும் விளம்பரம் உள்ளிட்ட தொழில்களில் ஈடுபட்டுள்ள 2 தொழில் குழுமங்களில் வருமான வரித்துறையினர் 06.07.2022 அன்று சோதனை மேற்கொண்டனர். சென்னை, கோயம்புத்தூர், மதுரை நகரங்களில் உள்ள 40க்கும் மேற்பட்ட இடங்களில் இந்த சோதனை மேற்கொள்ளப்பட்டது.
இந்த சோதனையின் போது, முறைகேடாக சொத்து சேர்த்தது தொடர்பான, பல்வேறு ஆவணங்கள் மற்றும் டிஜிட்டல் ஆவணங்கள் பறிமுதல் செய்யப்பட்டன. முதற்கட்ட விசாரணையில் இந்த இரு நிறுவனங்களும், கடந்த சில ஆண்டுகளாக போலியான கொள்முதல் மற்றும் செலவு கணக்குகளை காண்பித்து, வரிவிதிக்கத்தக்க வருமானத்தை மறைத்தது, ஆவணங்கள் மூலம் தெரியவந்துள்ளது.
இந்த நிறுவனங்களில் ஒன்று மேற்கொண்டதாக கூறப்படும் போலியான கொள்முதலுக்கு வழங்கப்பட்ட பணத்தை, ரொக்கமாக திரும்ப பெற்றது கண்டறியப்பட்டுள்ளது. கூட்டு முயற்சிகளில் லாப பகிர்வு செய்து கொண்டதாக கூறியும், பெருமளவு வருவாய் மறைக்கப்பட்டதற்கான ஆதாரங்களும் கிடைத்துள்ளன.
இரண்டாவது நிறுவனம், பல்வேறு போலியான நிறுவனங்களை உருவாக்கி அதன் மூலம் போலி கொள்முதல் துணை ஒப்பந்த செலவுகளை மேற்கொண்டது தெரியவந்துள்ளது. முக்கியமான ஆவணங்கள் மற்றும் மின்னணு ஆவணங்களை பதுக்கி வைப்பதற்காக, இந்த நிறுவனம் ரகசிய மறைவிடங்களை பயன்படுத்தியதும் சோதனையில் கண்டறியப்பட்டுள்ளது.
இரு நிறுவனங்களும், ரூ. 500 கோடிக்கு மேற்பட்ட கணக்கில் காட்டாத வருமானத்தை வைத்திருப்பது சோதனையில் கண்டறியப்பட்டுள்ளது. இது தொடர்பாக மேல்விசாரணை நடத்தப்பட்டு வருகிறது.
பிரதமர் அலுவலகம்
மாநில முதலமைச்சர்களுடன் பிரதமர் ஆலோசனை நடத்துகிறார்.
பிரதமர் திரு. நரேந்திர மோடி மாநில முதலமைச்சர்களுடன் 5 வது முறையாக காணொளிக் காட்சி மூலம் நாளை  பிற்பகல் 3 மணிக்கு ஆலோசனை நடத்தவுள்ளார்.
பிரதமர் அலுவலகத்தில் இருந்து வெளியான டுவிட்டர் செய்தியில், ‘’பிரதமர் திரு. நரேந்திர மோடி, காணொளிக் காட்சி மூலம் மாநில முதலமைச்சர்களுடன் நாளை பிற்பகல் 3 மணிக்கு 5-வது முறையாக ஆலோசனை நடத்தவிருக்கிறார்’’ எனத் தெரிவிக்கப்பட்டுள்ளது.
(
சுகாதாரம் மற்றும் குடும்ப நலத்துறை அமைச்சகம்
தேசிய மருத்துவ ஆணையத்துடனான ஆய்வு கூட்டத்திற்கு மத்திய சுகாதார அமைச்சர் திரு மன்சுக் மாண்டவியா தலைமை வகித்தார்
தேசிய மருத்துவ ஆணையத்துடனான ஆய்வு கூட்டத்திற்கு மத்திய சுகாதார அமைச்சர் திரு மன்சுக் மாண்டவியா இன்று தலைமை வகித்தார். மருத்துவக் கல்வி குறித்த முக்கிய விஷயங்கள் இக்கூட்டத்தில் விவாதிக்கப்பட்டன.
தேசிய மருத்துவ ஆணைய அதிகாரிகள் கூட்டத்தில் தெரிவித்தவாறு, தேசிய எக்சிட் தேர்வை  திட்டமிட்டவாறு 2023-ம் ஆண்டின் முதல் பாதியில் நடத்துவதற்கான முயற்சிகள் மேற்கொள்ளப்பட்டு வருகின்றன.
செயல்முறையை சோதனை செய்து பார்ப்பதற்காகவும், மருத்துவ மாணவர்களின் அச்சத்தை போக்குவதற்காகவும், மாதிரி தேர்வு திட்டமிடப்பட்டு, 2022-ல் நடத்தப்படும்.
 தகுதி பெறும் இறுதி எம்பிபிஎஸ் தேர்வு,  நவீன மருத்துவ முறையை இந்தியாவில் மேற்கொள்வதற்கான உரிமம் பெறுதல் மற்றும்  விரிவான சிறப்புத்துறைகளில் முதுநிலை இடங்களை மதிப்பெண் அடிப்படையில் ஒதுக்கீடு செய்தல் ஆகியவற்றுக்கு நெக்ஸ்ட்  முடிவுகளை பயன்படுத்தவும் ஆலோசிக்கப்பட்டது.
நெக்ஸ்ட் தேர்வை உலகத்தரம் வாய்ந்ததாக ஆக்குவதற்கான வழிகளும் கூட்டத்தில் விவாதிக்கப்பட்டன. இந்தியா அல்லது உலகின் எந்த பகுதியில் பயிற்சி பெற்றிருந்தாலும் ஒரே மாதிரியான நெக்ஸ்ட் தேர்வு நடத்தப்படுவது இதன் சிறப்பாகும். இதன் மூலம் வெளிநாட்டு மருத்துவ பட்டம் பெற்றவர்கள்/பரஸ்பர அங்கீகாரம் ஆகிய சிக்கல்களுக்கு தீர்வு கிடைக்கும்.
கூட்டத்தில் பேசிய அமைச்சர், தரமான மருத்துவக் கல்வி, வெளிப்படைத்தன்மை மிக்க தேர்வு உள்கட்டமைப்பு மற்றும் மருத்துவ சேவைகளை உருவாக்க இந்திய அரசு உறுதி பூண்டுள்ளதாகவும், இந்த நோக்கத்தை அடைவதற்காக அனைத்து பங்குதாரர்களுடனும் தொய்வின்றி பணியாற்றி வருவதாகவும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740678
தேர்தல் ஆணையம்
இடைத்தேர்தல்களில் செயலிழந்த வாக்குப் பதிவு இயந்திரங்கள், தணிக்கைக் கருவிகள் உடனுக்குடன் மாற்றம்
நான்கு நாடாளுமன்றத் தொகுதிகளுக்கும் பல மாநிலங்களில் மொத்தம் 10 சட்டப் பேரவைத் தொகுதிகளுக்குமான இடைத் தேர்தல் வாக்குப் பதிவு எவ்வித அசம்பாவிதமும் இல்லாமல் அமைதியாக இன்று நிறைவடைந்தது. வாக்குப் பதிவுக்கான நடைமுறையின்போது, சில வாக்குச் சாவடிகளில் மின்னணு வாக்குப் பதிவு இயந்திரங்கள் , வாக்காளர் சரிபார்க்கும் காகித தணிக்கை அச்சிடும் கருவிகள்  சரியாகச் செயல்படவில்லை என்று புகார் வந்தது. வாக்குப் பதிவு தினத்தன்றே அவற்றுக்குப் பதிலாக உடனுக்குடன் அவை மாற்றப்பட்டுவிட்டன. ஆனால், அனைத்து இயந்திரங்களும் முழுமையான சோதனைகளுக்கு ஆளாக்கப்பட்ட பிறகே பணியில் பயன்படுத்தப்பட்டன. அதைப் போல் மாற்றப்பட்ட இயந்திரங்கள், கருவிகளும் முழுமையாகப் பரிசோதிக்கப்பட்டவையாகும்.
இயந்திரங்களில் ஏதேனும் பழுது நேர்ந்தால் அவை மாற்றப்படுவது வழக்கமான நடைமுறையாகும். தேர்தல் நடைமுறைகளைச் செயல்படுத்தும் கடமை அல்லது நம்பகத் தன்மையில் குறைபாடு இருந்ததாக ஆகாது.
மத்திய அமைச்சரவை
இந்தியா மற்றும் பிரேசில் இடையே முதலீட்டு ஒத்துழைப்பு மற்றும் மேம்பாடு குறித்த ஒப்பந்தத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் பிரேசில் இடையே முதலீட்டு ஒத்துழைப்பு மற்றும் மேம்பாடு குறித்த ஒப்பந்தம்  கையெழுத்திடவும், பின்னேற்பு அளிக்கவும் ஒப்புதல் அளிக்கப்பட்டது.
 நாடாக முன்னிறுத்துவதற்கு இது உதவிகரமாக இருக்கும்.
சிறப்பு சேவைகள் மற்றும் கட்டுரைகள்
பிஎஸ்என்எல் 4G திட்டம் விரிவாக்கம்
பிஎஸ்என்எல் வாரிய இயக்குநர் திரு. சந்தீப் கோவில் தலைமையில் ஜூலை 3 ஆம் தேதி BSNL அனைத்து தெற்கு மண்டலத்திற்குமான கூட்டம் நடைபெற்றது.
இக்கூட்டத்தில் 4G திட்டம் தொடர்பான பல்வேறு காலக்கெடு மற்றும் முழுமையான வணிகப் பணிகள் குறித்து விவாதிக்கப்பட்டது.
தமிழ்நாடு, கேரளா, கர்நாடகா, ஆந்திரா, தெலுங்கானா ஆகிய ஐந்து தென் மாநிலங்களின் BSNL தலைமைப் பொது மேலாளர்கள் தங்கள் அணிகளுடன் கூட்டத்தில் பங்கேற்றனர்.
பிஎஸ்என்எல் M/s.TCS க்கு, 4G உள்நாட்டு முக்கிய தொழில்நுட்பம் மற்றும் 1,00,000 - 4G BTS ஆகியவற்றை அகில இந்திய அடிப்படையில் மொத்தமாக ரூ.19,000 கோடி செலவில் வழங்குவதற்கும் இயக்குவதற்கும் கொள்முதல் ஆணையை வழங்கியது.
பிஎஸ்என்எல் இன் 4G திட்டத்தை செயல்படுத்துவதற்காக TCS , CDOT  மற்றும் தேஜாஸ்  ஆகியவற்றின் கூட்டமைப்பு பிஎஸ்என்எல் ஆல் தேர்ந்தெடுக்கப்பட்டது. டிசிஎஸ் முன்னணி பங்குதாரர். அம்பாலா மற்றும் சண்டிகர் பிஎஸ்என்எல் நெட்வொர்க்குகளில் இந்த 4G தொழில்நுட்பத்திற்கு POC  வெற்றிகரமாக நடத்தப்பட்டது.
சென்னை மற்றும் அனைத்து தமிழக மாவட்டங்களுக்கும் தடையற்ற 4G சேவை கிடைப்பதற்கான அனைத்து நடவடிக்கைகளும் மேற்கொள்ளப்பட்டு வருகிறது.
கீழே விவரிக்கப்பட்டுள்ளபடி 4G ஸ்பெக்ட்ரம் BSNL க்கு ஒதுக்கப்பட்டுள்ளது:
700 FDD பேண்டில் 10MHZ FDD ஸ்பெக்ட்ரம், 2100 பேண்டில் 10 MHZ FDD ஸ்பெக்ட்ரம் மற்றும் 2500 பேண்டில் 20 MHZ TDD ஸ்பெக்ட்ரம்.
USO 4G செறிவூட்டல் திட்டம்:
நாடு முழுவதிலும் 4G சேவை இல்லாத கிராமங்களிலும் அச்சேவையை வழங்குவதற்கு இந்திய அரசு USO நிதி உதவி மூலம் 4G சேவை வழங்க BSNL க்கு ஒப்புதல் கொடுக்கப்பட்டு உள்ளது.
இத்திட்டத்தின் கீழ் இந்தியா முழுவதும் 29616 கிராமங்களில் 4G சேவை கொண்ட 19722 மொபைல் டவர்கள் அமைக்கப் பட உள்ளது.
தொலைதூர கிராமங்களில் உயர்தர 4G சேவையை உறுதி செய்யும் நோக்கத்துடன், 2G/3G கவரேஜ் மட்டும் கொண்ட 6279 கிராமங்களில் 4ஜி சேவை வழங்க இத்திட்டத்தில் வழிவகை செய்யப்பட்டுள்ளது.
இத்திட்டத்தின் மொத்தச் செலவு ₹30,620 கோடி ஆகும். அமைச்சரவை ஒப்புதலிலிருந்து 500 நாட்களுக்குள் இத்திட்டம் முடிக்கப்பட வேண்டும், அதாவது 09.12.2023-க்குள் முடிக்கப்பட வேண்டும்.
இத்திட்டத்தின் கீழ் தமிழ்நாடு மாநிலத்திற்கு 431 கிராமங்கள் ஒதுக்கப்பட்டு, அங்கு கணக்கெடுப்பு முடிக்கப்பட்டு, 24 வனப்பகுதிகள் உட்பட 282 இடங்கள் புதிய BSNL 4G கோபுரங்கள் கட்டுவதற்காக அடையாளம் காணப்பட்டுள்ளன. இத்திட்டத்தின் தமிழகத்திற்கான மொத்த திட்ட ஒதுக்கீடு 433 கோடி ஆகும்.
சத்தியமங்கலம் வனப்பகுதி, கொல்லிமலை, ஏற்காடு, பச்சமலை, கல்வராயன் மலை, ஜவ்வாதுமலை, ஜருகுமலை, மொர்டானா அணை, மேலூர் சாய்வு, பில்லிகுண்டு, பெருஞ்சாணி போன்ற தொலைதூரக் கிராமங்களில் 4G சேவை அற்ற பகுதிகளுக்கு இந்த திட்டத்தின் கீழ் 4ஜி சேவை வழங்கப்படும்.
தற்போது 44 கோபுரங்கள் அமைக்கப்பட்டும் மற்ற கிராமங்களிலும் கோபுரங்கள் அமைக்கும் பணி நடைபெற்று வருகிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இரு சக்கர வாகனங்களை ஏற்றிச் செல்லும் அதிகபட்சமாக மூன்று அடுக்குகளைக் கொண்ட கனரக வாகனங்கள் மற்றும் ட்ரெய்லர்களுக்கான அறிவிக்கை வெளியீடு
இரு சக்கர வாகனங்களை ஏற்றிச் செல்லும் அதிகபட்சமாக மூன்று அடுக்குகளைக் கொண்ட கனரக வாகனங்கள் மற்றும் ட்ரெய்லர்கள் எனப்படும் பின் இணைந்த ஊர்திகளுக்கான அறிவிக்கையை பிப்ரவரி 25-ம்தேதி மத்திய சாலை போக்குவரத்து மற்றும் நெடுஞ்சாலை அமைச்சகம் வெளியிட்டுள்ளது. இந்த வாகனங்கள் ஓட்டுநர் பிரிவை விட பாரம் ஏற்றும் பகுதி நீட்டிக்கொண்டிராதவாறு இருக்க வேண்டும். மத்திய மோட்டார் வாகன விதிமுறைகள் 1989-ன் பிரிவு 93-ஐ திருத்த இது வகை செய்யும்.
40-50 இரு சக்கர வாகனங்களை ஏற்றும் வகையில் கொள்திறனை அதிகரிக்க இது உதவும்.
அறிவியல் மற்றும் தொழில்நுட்பத்துறை
“டி.என்.ஏ, தொழில்நுட்பம்  முறைப்படுத்தல் மசோதா -2019” மக்களவையில் நிறைவேறியது
மிக முக்கிய முடிவாக “டி.என்.ஏ, தொழில்நுட்பம்  முறைப்படுத்தல் மசோதா -2019” நேற்று  மக்களவையில் நிறைவேறியது. காணாமல் போனவர்களையும், பாதிக்கப்பட்டவர்களையும், குற்றவாளிகளையும், விசாரணை கைதிகளையும், அடையாளம் தெரியாமல் இறந்து போனவர்களையும் அடையாளம் கண்டு நிறுவுவதற்கான டி.என்.ஏ. தொழில்நுட்பத்தின் பயன்பாடு மற்றும் செயல்முறையை ஒழுங்குப்படுத்த வேண்டியதன் அவசியத்தை உணர்ந்து இந்த மசோதா உருவாக்கப்பட்டுள்ளது.
இந்த மசோதாவின் சில முக்கிய அம்சங்கள்: டி.என்.ஏ. ஒழுங்குமுறை வாரியத்தை உருவாக்குதல்; டி.என்.ஏ. சோதனை பகுப்பாய்வு மற்றும் பிறவற்றை மேற்கொள்ளும் டி.என்.ஏ. சோதனைக் கூடங்களுக்கு அரசு அங்கீகாரம் அளித்தல்; மசோதாவில் குறிப்பிட்டுள்ளபடி தடயவியல் புலனாய்வுக்கு உதவும் வகையில் தேசிய மற்றும் மண்டல வாரியான டி.என்.ஏ. தகவல் வங்கிகளை உருவாக்குதல். டி.என்.ஏ. ஒழுங்குமுறை வாரியத்திடமிருந்து பெறப்பட்ட உரிய தகவல்கள் அடிப்படையில் நாட்டில் டி.என்.ஏ. சோதனைகளை அறிவியல் பூர்வமாக மேம்படுத்தவும், ஒழுங்குபடுத்தவும் இந்த மசோதா உதவும்.
குற்றவியல் புலனாய்வுக்குப் பொன்னான தரமாக கருதப்படும் டி.என்.ஏ. ஆதார பயன்பாடு குற்றவியல் நீதி வழங்கும் முறைக்கு கூடுதல் பலமளிப்பதாக இந்த மசோதா விளங்குகிறது.
ஜல்சக்தி அமைச்சகம்
கொல்கத்தாவில் ஜல்ஜீவன் மற்றும் கிராமப்புற தூய்மை இந்தியா திட்டம் பற்றிய 6 மாநிலங்களின் கருத்தரங்கு: ஜல்சக்தி அமைச்சர் திரு கஜேந்திர சிங் செகாவத் தலைமை தாங்கினார்
பீகார், சத்தீஸ்கர், ஜார்கண்ட், மிசோரம், ஒடிசா மற்றும் மேற்குவங்கம் ஆகிய 6 மாநிலங்களில் ஜல் ஜீவன் திட்டம், கிராமப்புற தூய்மை இந்தியா திட்ட பணிகளில் ஏற்பட்டுள்ள முன்னேற்றம் குறித்து ஆய்வு செய்யும் கூட்டம் கொல்கத்தாவில் இன்று நடந்தது. இதற்கு மத்திய ஜல்சக்தி துறை அமைச்சர் திரு கஜேந்திர சிங் செகாவத் தலைமை தாங்கினார். இதில் இத்துறை இணையமைச்சர் திரு பிரகலாத் சிங் படேல் கலந்து கொண்டார்.
இதில் துவக்கவுரையாற்றிய மத்திய அமைச்சர் திரு கஜேந்திர சிங் செகாவத் பேசியதாவது:
ஜல்ஜீவன் திட்டத்தை கடந்த 2019ம் ஆண்டு பிரதமர் தொடங்கியபோது, 17 சதவீத கிராம வீடுகளில் மட்டுமே குடிநீர் குழாய் இணைப்பு இருந்தது. கோவிட் முடக்கத்துக்கும் இடையிலும், கடந்த இரண்டரை ஆண்டுகளில் 5.91 கோடி குடிநீர் குழாய் இணைப்புகள் வழங்கினோம். கிராமங்களில் 47.39 சதவீத வீடுகளில் குடிநீர் குழாய் இணைப்பை பெற்று பயனடைகின்றன. 2022-23ம் ஆண்டுக்கு 6 மாநிலங்களின் குடிநீர், கழிவு மேலாண்மைக்கு ரூ.14.449 கோடியை மத்திய அரசு ஒதுக்கியுள்ளது.
ஒருங்கிணைந்த வளர்ச்சி இலக்கின் கீழ், நாட்டில் உள்ள அனைத்து மாவட்டங்களும், திறந்தவெளி கழிப்பிடம் இல்லா பகுதிகளாக கடந்த 2019ம் ஆண்டு அக்டோபர் 2ம் தேதி அறிவித்ததன் மூலம் நாடு பெருமை அடைகிறது. கங்கை நதியில் சுத்திகரிக்கப்படாத நீர் கலக்காமல் இருப்பதை, கங்கை நதி கரையில் உள்ள மாநிலங்கள் உறுதி செய்ய வேண்டும் என மத்திய அமைச்சர் திரு கஜேந்திர சிங் செகாவத் கூறினார்.
தண்ணீர் பரிசோதனை ஆய்வு கூடங்கள் மாவட்ட அளவில் வலுப்படுத்தப்பட வேண்டும் எனவும், குடிநீர் குழாய்களில் வரும் நீர் தரமாக இருப்பதை உறுதி செய்வது மிக அவசியம் என மத்திய ஜல் சக்தி துறை இணையமைச்சர் திரு பிரகலாத் சிங் படேல் கூறினார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1804408
ரெயில்வே அமைச்சகம்
2023ம் ஆண்டுக்குள் ரயில்வே அகலப் பாதை முழுவதும் 100% மின்மயமாக்கம்: ரயில்வே அமைச்சர் திரு. பியூஷ் கோயல் தகவல்
ரயில்வே அமைச்சர் பியூஷ் கோயல், மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
ரயில்வே நிலையங்களை நவீனமயமாக்கும் பணிகள் நாடு முழுவதும் பல பகுதிகளில் நடக்கின்றன. மேற்கு ரயில்வேயில் காந்தி நகர் ரயில் நிலையம், மேற்கு மத்திய ரயில்வேயில் ஹபிப்கன்ச் , வடகிழக்கு ரயில்வேயில் கோமதி நகர் ரயில் நிலையம், வடக்கு ரயில்வேயில் அயோத்தியா ரயில் நிலையம் ஆகிய இடங்களில் மறுசீரமைப்பு பணிகள் நடக்கின்றன.
நாக்பூர், குவாலியர், அமிர்தசரஸ், சபர்மதி, நெல்லூர், புதுச்சேரி, டேராடூன் மற்றும் திருப்பதி ஆகிய 8 ரயில் நிலையங்களை பொதுத்துறை மற்றும் தனியார் துறை பங்களிப்புடன் சீரமைக்க சமீபத்தில் டெண்டர் கோரப்பட்டுள்ளது. இதில் தனியார் நிறுவனங்கள் பல ஆர்வம் காட்டியுள்ளன. இது தொடர்பாக வெளிநாட்டு நிறுவனங்களுடன் ரயில்வேத்துறை எந்த புரிந்துணர்வு ஒப்பந்தமும் செய்யவில்லை.
சரக்கு ரயில் போக்குவரத்தை மேம்படுத்த, தற்போதுள்ள சரக்கு ரயில் முனையங்களை நவீனப்படுத்துவது, புதிய சரக்கு ரயில் முனையங்களை தொடங்குவது அவசியம். சரக்கு ரயில் முனையங்களில் 60 பணிகள் ரூ. 1,975 கோடியில் மேம்படுத்துவதற்கு ஒப்புதல் அளிக்கப்பட்டுள்ளது. இவற்றில் 31 பணிகள் முடிவடைந்து விட்டன. மற்ற பணிகள் பல்வேறு நிலைகளில் நடந்து கொண்டிருக்கின்றன.
உரங்களை கொண்டு செல்வதற்கு சரக்கு பெட்டிகளை பதிவு செய்வதில் எந்த கட்டுப்பாடும் இல்லை. ரயில்வேயிடம் போதிய அளவில் சரக்குரயில் பெட்டிகள் நாடு முழுவதும் பல இடங்களில் உள்ளன. கடந்த ஏப்ரல் 1ம் தேதி முதல் செப்டம்பர் 15ம் தேதி வரை, 24.26 மில்லியன் டன் உரங்களை இந்திய ரயில்வே கொண்டு சென்றுள்ளது. இது கடந்தாண்டு இதே காலத்தில் கொண்டு செல்லப்பட்ட அளவை விட 7.44 சதவீதம் அதிகம்.
2023ம் ஆண்டுக்குள் ரயில்வே அகலப் பாதை முழுவதையும் 100% மின்மயமாக்க ரயில்வே அமைச்சகம் திட்டமிட்டுள்ளது. நாடு முழுவதும் 63,631 கி.மீ தூரத்துக்கு அகல ரயில் பாதை உள்ளது. இதில் 39,866 கி.மீ தூரம் மின்மயமாக்கப்பட்டுள்ளது. இன்னும் 23,765 கி.மீ தூரம் மின்மயமாக்க வேண்டியுள்ளது. ரயில்வே திட்டங்கள் மாநில வாரியாக செயல்படுத்தப்படுவதில்லை. மண்டல வாரியாக செயல்படுத்தப்படுகின்றன.
(Visitor Counter : 83
மத்திய பணியாளர் தேர்வாணையம்
பொறியியல் பணித் தேர்வு, 2022-ன் இடஒதுக்கீட்டு பட்டியல்
பொறியியல் பணித் தேர்வு 2022-ன் முடிவு 23.12.2022- அன்று வெளியிடப்பட்டது. மொத்தம் 213 பேரை பணியில் நியமிக்க பரிந்துரை செய்யப்பட்டது.
தொலைத்தொடர்பு அமைச்சகத்தின் கீழ் தொலைத்தொடர்புத் துறை , கேட்டுக்கொண்டதன் படி, பொறியியல் பணித்தேர்வு 2022-ன் அடிப்படையில். எஞ்சியுள்ள காலிப்பணியிடங்களை நிரப்புவதற்கு 33 பேரை  ஆணையம் பரிந்துரை செய்துள்ளது. தகவல்தொடர்புத் துறை அமைச்சகத்தின் தொலைத்தொடர்புத் துறை பரிந்துரைக்கப்பட்டுள்ளவர்களுக்கு நேரடியாக இது குறித்து தகவல் அளிக்கும்.
AP/IR/RS/KRS
பிரதமர் அலுவலகம்
மனதின் குரல் நிகழ்ச்சியில் இடம் பெற்ற பெண்களின் ஆற்றலைக் கொண்டாடும் அம்சங்களை பிரதமர் பகிர்ந்துள்ளார்
சர்வதேச மகளிர் தினமான இன்று பிரதமர் திரு நரேந்திர மோடி, மனதின் குரல் நிகழ்ச்சியில் இடம் பெற்ற பெண்களை அதிகாரமயப்படுத்தும் பல்வேறு அம்சங்களை எடுத்துக்காட்டி பகிர்ந்துள்ளார். அடிமட்ட அளவில் மாற்றங்களை கொண்டு வந்து உந்து சக்தியாக திகழ்ந்த பெண்களின் வாழ்க்கைப் பயணத்தை அவர் எடுத்துக்காட்டியுள்ளார்.
பிரதமர் டுவிட்டர் பதிவில் கூறியிருப்பதாவது :
“மனதின் குரல் அத்தியாயங்களின் போது மகளிர் அதிகாரமயமாக்கலின் பல்வேறு அம்சங்களை நாம் எடுத்துக்காட்டியுள்ளோம். அடிமட்ட அளவில் மாற்றங்களை கொண்டு வந்து உந்து சக்தியாக திகழ்ந்த பெண்களின் வாழ்க்கைப் பயணங்கள் விளக்கப்பட்டுள்ளன.
மனதின் குரல் நிகழ்ச்சி எவ்வாறு நமது பெண்களின் ஆற்றலைக் கொண்டாடியுள்ளது என்பதைக் காட்டும் சிறப்பு அம்சங்களைக் கொண்ட வீடியோ pic.twitter.com/wlo6kHC234
குடியரசுத் துணைத் தலைவர் செயலகம்
மிகப்பெரிய மாற்றியமைக்கும் கொள்கை காரணமாக முதலீடுகளுக்கு பாதுகாப்பான இடம் இந்தியா: இந்தியா – மால்டா வர்த்தக அமைப்பில் குடியரசுத்துணைத் தலைவர் உரை
மிகப்பெரிய மாற்றியமைக்கும் தொலைநோக்கு கொள்கை கொண்ட இந்தியா உலகிலேயே முதலீடுகளுக்கு மிகவும் பாதுகாப்பான இடம் என்று குடியரசுத்துணைத் தலைவர் திரு.எம்.வெங்கயா நாயுடு கூறினார். மால்டா நாட்டின் வேலட்டா நகரில், இன்று  மால்டா வர்த்தக சபையின் இந்திய தொழில்கள் கூட்டமைப்பும் இணைந்து ஏற்பாடு செய்திருந்த இந்தியா – மால்டா வர்த்தக அமைப்பின் கூட்டத்தில், மால்டா அதிபர் மேரி – லூசி கோலைரோ ப்ரீக்கா முன்னிலையில் அவர் உரையாற்றினார். நிதித்துறை இணை அமைச்சர் திரு. சிவ் பிரதாப் சுக்லா, மற்றும் பிரமுகர்கள் இந்த நிகழ்ச்சியில் பங்கேற்றனர்.
தற்போது சுமார் எட்டு சதவீத வேகத்தில் வளர்ந்து வரும் இந்திய பொருளாதாரம் உலகின் மிகப் பெரிய விரைவாக வளரும் பொருளாதாரங்களில் ஒன்று என்று குடியரசுத்துணைத் தலைவர் கூறினார். சமூக சீர்த்திருத்தங்களை அமல்படுத்த வளர்ச்சியும், மேம்பாடும் அடிப்படையானவை என்று குறிப்பிட்ட அவர், மாற்றத்தை கொண்டுவர அரசு அனைத்து நடவடிக்கைகளையும் எடுத்து வருவதாக கூறினார்.
2025-ம் ஆண்டு வாக்கில் ஐந்து லட்சம் கோடி அமெரிக்க டாலர் பொருளாதாரமாக மாறுவதில் இந்தியா உறுதியுடன் உள்ளது என்று குறிப்பிட்ட குடியரசுத் துணைத் தலைவர், இதனையடுத்து இந்தியா உலக நுகர்வோர் சந்தையில் 3-வது மிகப் பெரிய நாடாகிவிடும் என்றார். வர்த்தகம், புரிதலில் எளிமை குறியீட்டில், இந்தியா 30 புள்ளிகள் முன்னேறியுள்ளது என்றும், சர்வதேச பண நிதியத்தின் கணிப்பின்படி, இந்தியா 2018 மற்றும் 2019-ல் 7 சதவீதத்திற்கும் கூடுதலான வேகத்தில் வளர்ச்சியடையும் என்றும் கூறினார்.
பொருளதார டிஜிட்டல் மயம், நிதித்துறையில், அனைத்தையும் உள்ளடக்கிய நிலை, ஜி.எஸ்.டி. போன்ற வரிச்சீர்த்திருத்தங்கள், உள்ளிட்ட பொருளாதார சீர்த்திருத்த நடவடிக்கைகளில் மத்திய அரசு உறுதியுடன் செயல்படுவதாக அவர் கூறினார். கடந்த நான்கு ஆண்டுகளில் 32.6 கோடி பேர் வங்கிகளில் கணக்கு தொடங்கி நிதி சார்ந்த உள்ளடக்கிய தன்மையை உண்மையாக்கியுள்ளனர் என்றார் அவர். வரி செலுத்துவோர் எண்ணிக்கையும், வரிவிதிகளுக்கு உட்படுவோர் எண்ணிக்கையும் உயர்ந்திருப்பதாக குடியரசுத்துணைத்தலைவர் கூறினார்.
குடியரசுத் துணைத்தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 61
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
'குப்பையில்லா நகரங்களுக்கான சமூக நிறுவனங்களுக்கான' தேசிய மாநாடு: தமிழகம் உள்ளிட்ட மாநிலங்களில் இருந்து பங்கேற்பு, திருச்சி பெண்கள் குழுவின் பணிகள் குறித்து விளக்கப்படும்
'குப்பையில்லா நகரங்களுக்கான சமூக நிறுவனங்கள்: கழிவு மேலாண்மையில் பெண் தொழில்முனைவோரை ஊக்குவித்தல்' என்ற தேசிய மாநாட்டை வீட்டுவசதி மற்றும் நகர்ப்புற விவகார அமைச்சகத்தின் கீழ் செயல்படுத்தப்படும் தூய்மை இந்தியா இயக்கம்-நகர்ப்புறம் 2.0 நடத்தவுள்ளது.
சத்தீஸ்கர் அரசுடன் இணைந்து 3 மார்ச் 2022 அன்று ராய்ப்பூரில் இம்மாநாடு நடத்தப்படவுள்ளது. சத்தீஸ்கர் நகர்ப்புற மேம்பாட்டு அமைச்சர், ராய்ப்பூர் மாநகராட்சி மேயர், வீட்டுவசதி மற்றும் நகர்ப்புற விவகார அமைச்சகத்தின் செயலாளர் மற்றும் சத்தீஸ்கர் தலைமைச் செயலாளர் உட்பட பல்வேறு முக்கிய பிரமுகர்கள் மாநாட்டில் பங்கேற்பார்கள் என்று எதிர்பார்க்கப்படுகிறது.
தூய்மை இந்தியா இயக்கத்தின் திறன் மேம்பாட்டு முயற்சிகளின் ஒரு பகுதியாக, பல்வேறு மையப்படுத்தப்பட்ட மற்றும் பரவலாக்கப்பட்ட கழிவு மேலாண்மை நடைமுறைகள் குறித்து மாநிலங்கள் மற்றும் நகர்ப்புற உள்ளாட்சி அமைப்புகளுக்கு கற்றலுக்கான ஒரு தளமாக நாள் முழுவதும் நடைபெறும் இந்த நிகழ்வு உதவும்.
தூய்மை இந்தியா இயக்கம்-நகர்ப்புறம் 2.0-ன் கீழ் "குப்பை இல்லாத நகரங்களுக்கான தேசிய திறன் மேம்பாட்டு கட்டமைப்பு" இந்நிகழ்வில் வெளியிடப்படும், நாட்டில் நகர்ப்புற சுகாதாரத் துறையை வலுப்படுத்த தொடர்புடைய பங்குதாரர்களின் திறன்களை உருவாக்க இது உதவும்.
வடகிழக்கு மாநிலங்களான அசாம், அருணாச்சலப் பிரதேசம் மற்றும் நாகாலாந்து, ஜம்மு & காஷ்மீர், சண்டிகர் மற்றும் லடாக் போன்ற யூனியன் பிரதேசங்கள் மற்றும் மத்தியப் பிரதேசம், மகாராஷ்டிரா, உத்தரப் பிரதேசம் மற்றும் தமிழ்நாடு போன்ற முக்கிய மாநிலங்கள் உட்பட கிட்டத்தட்ட 17 மாநிலங்கள் மற்றும் அவற்றின் நகர்ப்புற உள்ளாட்சி அமைப்புகளின் பிரதிநிதிகள் இம்மாநாட்டில் பங்கேற்பார்கள் என எதிர்பார்க்கப்படுகிறது.
நாடு முழுவதும் பெண்கள் தலைமையிலான முன்முயற்சிகள் குறித்து மாநாட்டில் விளக்கப்படும். திருச்சிராப்பள்ளியில் இயங்கும் "ஷீ டீம்கள்" என்று அழைக்கப்படும் பெண்கள் தலைமையிலான சுயஉதவி குழுக்கள், குடிசைப்பகுதிகளில் சமூக கழிப்பறைகளை இயக்குவதற்கும் பராமரிப்பதற்கும், குடிசை சமூகங்களில் ஆரோக்கியமான சுகாதாரம் மற்றும் சுகாதார நடைமுறைகள் குறித்த விழிப்புணர்வை பரப்புவதற்கும் தொழில் முனைவோர் முயற்சிகளை நிறுவியுள்ளன. இக்குழுக்களின் பணி குறித்து மாநாட்டில் விளக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1802098
சுரங்கங்கள் அமைச்சகம்
ஒடிசா மாநிலத்தில் இரண்டு புதிய இரும்புத்தாது சுரங்கங்களின் உற்பத்தியை தொடங்கி வைத்தார் மத்திய அமைச்சர் பிரல்ஹாத் ஜோஷி
சுரங்கங்களுக்கான மத்திய அமைச்சர் திரு. பிரல்ஹாத் ஜோஷியும், ஒடிஸா முதல்வர் நவீன் பட்நாயக்கும் அம்மாநிலத்தில் ஜிலிங்-லங்லோடா இரும்புத்தாது தொகுதி, குவாலி இரும்புத்தாது தொகுதியில் உற்பத்தியை இன்று தொடங்கி வைத்தார்கள்.
இந்த இரண்டு சுரங்கங்களும் மாதத்திற்கு சுமார் 15 லட்சம் டன் இரும்புத்தாது உற்பத்தி செய்யும் திறன் கொண்டவை. ஏறத்தாழ 275 மில்லியன் டன் திரட்டப்பட்ட இரும்புத் தாது வளங்களை இவை பெற்றுள்ளன.
காணொலி வாயிலாக நடைபெற்ற இந்த நிகழ்ச்சியில், மாநிலங்களவை உறுப்பினர் திரு. அஸ்வினி வைஷ்ணவும் கலந்து கொண்டார்.
ஒடிசா மாநிலத்தில் நிலவும் இரும்புத்தாது பற்றாக்குறையைக் கருத்தில் கொண்டு மாநில அரசு, மத்திய அரசிடம் கோரிக்கை வைத்திருந்ததை அடுத்து, 25 நாட்களில் பொதுத்துறை நிறுவனமான ஒடிஸா சுரங்கக்கழகத்திற்கு  இந்த தொகுதிகள் ஒதுக்கப்பட்டன.
“சிறிய தொழில்களுக்கு இரும்புத் தாதின் வினியோகத்தை சீர் செய்வதற்கும், மாநிலத்தில் பெருமளவில் வேலைவாய்ப்பை உருவாக்குவதற்கும் இந்த சுரங்கங்கள் உதவிகரமாக இருக்கும்.
இந்த இரண்டு சுரங்கங்களும் ஆண்டுக்கு சுமார் ரூ. 4000- 5000 கோடி வருவாயை ஒடிசா மாநிலத்திற்கு வழங்கும்”, என்று அமைச்சர் திரு. ஜோஷி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699011
------
:
(Visitor Counter : 83
நிதி அமைச்சகம்
கங்கையைப் புதுபிப்பதற்கான ஆதரவை அதிகரிக்க உலகவங்கி 400 மில்லியன் டாலர்களை வழங்குகிறது.
கங்கை நதியைப் புதுப்பிப்பதற்கு முற்படும் ”நமாமி கங்கே” திட்டத்திற்கான ஆதரவை மேம்படுத்துவதற்காக உலக வங்கியும், இந்திய அரசும் கடன் ஒப்பந்தத்தில் இன்று கையெழுத்திட்டன. இரண்டாவது தேசிய சின்னமான கங்கை நதி மாசுபடுவதைத் தடுக்கவும், 500 மில்லியனுக்கும் அதிகமான மக்கள் வசிக்கும் நதிப்படுகையின் நிர்வாகத்தை வலுப்படுத்தவும் இந்தத் திட்டம் உதவும்.
400 மில்லியன் டாலர் செயல்பாட்டில் 381 மில்லியன் கடன் மற்றும் 19 மில்லியன் டாலர் வரை முன்மொழியப்பட்ட உத்தரவாதம் ஆகியவை அடங்கும்.
"அரசாங்கத்தின் நமாமி கங்கே திட்டம் கங்கையைப் புதுபிப்பதற்கான இந்தியாவின் முயற்சிகளுக்குப் புத்துயிர் அளித்துள்ளது" என்று இந்தியாவில் உலக வங்கி நாட்டு இயக்குநர் திரு ஜுனைத் அகமது கூறினார்.
இந்தியாவின் மொத்த உள்நாட்டு உற்பத்தியில் 40 சதவீதத்திற்கும் அதிகமான மக்கள் அடர்த்தியான கங்கை நதிப் படுகையில் உருவாக்கப்படுகிறது. ஆனால் கங்கை நதி இன்று மனிதர்களின் பொருளாதார நடவடிக்கைகளின் காரணமாக அழுத்தங்களை எதிர் கொள்கிறது. அது அதன் தரத்தையும், நீரோட்டங்களையும் பாதிக்கிறது.
கங்கையில் மாசுபாட்டின் 80 சதவீதத்திற்கும் அதிகமானவை நதி மற்றும் அதன் துணை நதிகளில் அருகில் உள்ள நகரங்கள் மற்றும் மாநகரங்களிலிருந்து சுத்திகரிக்கப்படாத கழிவு நீரிலிருந்து வருகின்றன.
400 மில்லியன் டாலர் செயல்பாட்டில் கங்காவின் துணை நதிகளில் மூன்று கலப்பின-வருடாந்திர மாதிரி பொது - தனியார் கூட்டாண்மை  முதலீடுகளுக்கான அரசாங்கத்தின் கட்டணக் பொறுப்புகளைத் தடுக்க 19 மில்லியன் டாலர் வரை முன்மொழியப்பட்ட உத்தரவாதம் அடங்கும்.
381 மில்லியன் டாலர் கடன் தொகை ஐந்து ஆண்டுகள் சலுகைக் காலம் உட்பட 18.5 ஆண்டுகள் முதிர்ச்சியைக் கொண்டுள்ளது. 19 மில்லியன் டாலர் கடன் உத்தரவாதத்தின் காலாவதி தேதி உத்தரவாத செயல்திறன் தேதியிலிருந்து 18 ஆண்டுகள் ஆகும்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய நுகர்வோர், உணவு மற்றும் பொது விநியோகத்துறை அமைச்சர் திரு. தான்வே ராவ்சாஹிப் தாதாராவ் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
ஹால்மா்ரக் கட்டயாமாக்கப்பட்டதை முன்னிட்டு, இந்திய தரச் சான்றிதழ் பிரிவுக்கு  நகைக்கடைகள் மற்றும் ஹால் மார்க் மையங்கள் விண்ணப்பிப்பது பல மடங்கு அதிகரிக்கும். இதற்காக பிஸ் தரச்சான்றிதழ் வழங்க ஆன்லைன் முறையை மத்திய அரசு கடந்த 21.08.2020-ம் தேதி தொடங்கியது. இதன் மூலம் பிஸ் தரச்சான்றிதழ் பெற விரும்புபவர்கள், ஆன்லைன் மூலம் விண்ணப்பங்களை சமர்ப்பித்து, பதிவுக் கட்டணத்தை செலுத்தலாம். இந்த விண்ணப்பங்களை பரிசீலிப்பதில் மனித தலையீடு இருக்காது. விண்ணப்பித்து, கட்டணம் செலுத்தியவுடனே, பதிவு வழங்கப்படும்.
பொம்மை தயாரிப்புக்கான தர கட்டுப்பாட்டு விதிகள் 1.9.2020 முதல் அமல்படுத்தப்படுவதாக மத்திய தொழில் வளர்ச்சித் துறை அறிவித்திருந்தது. ஆனால் பொம்பை தயாரிப்பு தொழில் சங்கங்களின் வேண்டுகோளை ஏற்று, தர கட்டுப்பாடு அமலுக்கு வரும் தேதி 01.01.2021ம் தேதி வரை நீட்டிக்கப்பட்டுள்ளது.
கொவிட் -19 முடக்க காலத்தில் , பிரதமரின் ஏழைகள் நலன் உணவு திட்டத்தின் கீழ் கடந்த ஏப்ரல் முதல் நவம்பர் 2020 வரை 8 மாதங்களுக்கு தேசிய உணவு பாதுகாப்பு சட்டத்தின் அனைத்து பயனாளிகளுக்கும், ஒருவருக்கு மாதம் 5 கிலோ அரிசி, குடும்பத்துக்கு மாதம் ஒரு கிலோ பருப்பு இலவசமாக வழங்கப்பட்டது. பருப்புகள் வழங்குவது நுகர்வோர் விவகார துறையிடம் ஒப்படைக்கப்பட்டது. பிரதமரினர் ஏழைகள் நலன் உணவு திட்டத்தின் முதல் கட்டத்தில், மொத்த ஒதுக்கீட்டில் 5,48,172.44 மெட்ரிக் டன் பருப்புகள் கடந்த ஏப்ரல் முதல் ஜூன் வரை 18.27 கோடி பயனாளிகளுக்கு வழங்கப்பட்டன. 2வது கட்டம் நவம்பர் வரை நீட்டிக்கப்பட்டுள்ளது. தற்சார்பு இந்தியா திட்டத்தின் கீழ் புலம் பெயர் தொழிலாளர்களுக்கும், உணவுப் பொருட்கள்/பருப்புகள் வழங்கப்பட்டன. இவர்கள் உணவு பாதுகாப்பு சட்டம் மற்றம் பொது விநியோக திட்டத்தின் கீழ் வராதவர்கள். புலம் பெயர் தொழிலாளர்களின் உண்மையான எண்ணிக்கை நுகர்வோர் துறையிடம் இல்லாததால், தாராள மதிப்பீடு செய்து 8 கோடி பேருக்கு 2 மாதங்களாக 8 லட்சம் மெட்ரிக் டன் உணவு தானியங்கள் வழங்கப்பட்டன.
பிரதமரின் ஏழைகள் நலன் உணவு திட்டத்தின் முதல் கட்டத்தில், நுகர்வோர் துறை அனைத்து மாநிலங்கள் மற்றும் யூனியன் பிரதேசங்களுக்கு கடந்த மார்ச் 30ம் தேதி 121 லட்சம் மெட்ரிக் டன்கள் உணவு தானியம் ஒதுக்கீடு செய்தது. இரண்டாவது கட்டத்தில் 201 லட்சம் மெட்ரிக் டன்கள் உணவு தானியம் ஒதுக்கீடு செய்தது.
(Visitor Counter : 67